ПРОТОКОЛ № 2
от заседанието на Комисия по правни и институционални въпроси към Пленума на Висшия съдебен съвет, 
проведено на 22 януари 2018 г.

Днес, 22 януари 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ - отсъства

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА- отсъства
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват: Лозан Панова – председател на ВКС, Олга Керелска – член на ВСС, Даниела Марчева – член на ВСС и експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Аделина Кандова – главен експерт в дирекция „Международна дейност“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Жалба от Росица Иванова Ковачева – бивш съдия във ВКС относно допълнителното трудово възнаграждение, изпратена от ВКС /извлечение от протокол № 1/17.01.2018 г. на комисия „Бюджет и финанси“/;
- Включване на допълнителни точки в дневния ред на срещата с председателите на апелативните и окръжните съдилища, насрочена за 01.02.2018 г. /извлечение от протокол №1/17.01.2018г. на комисия „Съдебна администрация“ на Съдийската колегия/;
- Предложение от Драгомир Кояджиков и Красимир Шекерджиев – членове на ВСС за изплащане на трудовите възнаграждения на членовете на постоянната Комисия по атестирането и конкурсите към съдийската и прокурорската колегии, от квотата на действащите магистрати
- Съгласуване на проект на Наредба за изменение и допълнение на Наредба №8/26.02.2008 г. за функциите и организацията на дейността на бюрата за съдимост 

Д Н Е В Е Н   Р Е Д: 

           1. ОТНОСНО: Съвместна среща с Етичната комисия към Съдийската колегия и Лозан Панов – председател на Върховния конституционен съд във връзка с негово писмо по молба на Екатерина Енчева – съдия в СГС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ВЪЗЛАГА на дирекция „Правна“ да изготви въпросник, който да бъде изпратен от дирекция „Международна дейност“ в превод на английски език до членовете и наблюдателите на Европейската мрежа на съдебните съвети с оглед проучването на международната практика.
1.2. Да се изпрати писмо до административните ръководители на органите на съдебната власт, за предложения за законодателни промени.

III. ПРАВНИ ВЪПРОСИ:

2. ОТНОСНО: Писма от Конституционния съд, с които се изискват становища по к.д.№ 10/2017 г. и к.д. №13/2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕДЛАГА НА ПЛЕНУМА НА ВСС възможността за създаване практика по постъпили искания на Конституционния съд на Република България за даване на становища по конституционни дела:
Вариант I
1. Исканията, отправени пред Конституционния съд, за установяване на противоконституционност, или за даване на задължително тълкуване на определени текстове от Конституцията, да бъдат подлагани на предварително обсъждане от пленума, преди изготвяне на окончателно становище. 
	Вариант II 
	2. Исканията, отправени пред Конституционния съд, за установяване на противоконституционност, или за даване на задължително тълкуване на определени текстове от Конституцията, да се предоставят на пленума с предварително изготвени варианти на становища от Комисията по правни и институционални въпроси.

2.2. ВЪЗЛАГА на дирекция „Правна“ да изготви проект на становища по к.д.№ 10/2017 г. и к.д. №13/2017 г.

I. МЕЖДУНАРОДНА ДЕЙНОСТ:

3. ОТНОСНО: Писмо от Юри Тавание относно изтичащ мандат като постоянен съветник на Европейската комисия за Механизма за сътрудничество и оценка – за сведение

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ писмото от Юри Тавание относно изтичащ мандат като постоянен съветник на Европейската комисия за Механизма за сътрудничество и оценка.
	3.2. Писмото да се сведе до знанието на членовете на ВСС, като се постави на информационното табло. 

4. ОТНОСНО: Писмо от Министерство на правосъдието с приложен проект на решение на Министерски съвет за одобряване на Отчет за изпълнението на Плана за действие за 2017 г. за изпълнение на препоръките от Доклада на Европейската комисия от м. януари 2017 г., в рамките на Механизма за сътрудничество и оценка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРЕДЛАГА НА ПЛЕНУМА НА ВСС ДА ОДОБРИ проекта на решение на Министерски съвет за одобряване на Отчет за изпълнението на Плана за действие за 2017 г. за изпълнение на препоръките от Доклада на Европейската комисия от м. януари 2017 г., в рамките на Механизма за сътрудничество и оценка.
4.2. ПРЕДЛАГА НА ПЛЕНУМА НА ВСС ДА ИЗПРАТИ решението по т. 1 на Министерство на правосъдието, за сведение и по компетентност. 

Предложението да се внесе за заседанието на пленума на ВСС на 25.01.2018 г. 

II. ПРАВНИ ВЪПРОСИ:

5. ОТНОСНО: Проект на Закон за изменение и допълнение на Гражданския процесуален кодекс

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕДЛАГА НА ПЛЕНУМА НА ВСС да одобри проекта на Закон за изменение и допълнение на Гражданския процесуален кодекс, на основание чл. 30, ал. 2, т. 13 от Закона за съдебната власт.
5.2. Предложението да се внесе за заседанието на пленума на ВСС на 25.01.2018 г. 

6. ОТНОСНО: Проект на Правилник за изменение и допълнение на Правилника на администрацията на Прокуратурата на Република България

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРЕДЛАГА НА ПЛЕНУМА НА ВСС да приеме Правилника за изменение и допълнение на Правилника на администрацията на Прокуратурата на Република България.

7. ОТНОСНО: Проект на Закон за изменение и допълнение на Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРЕДЛАГА НА ПЛЕНУМА НА ВСС да одобри проекта на Закон за изменение и допълнение на Закона за съдебната власт, на основание чл. 30, ал. 2, т. 13 от същия.
7.2. ПРЕДЛАГА НА ПЛЕНУМА НА ВСС в законопроекта да се включи и изменение на § 83, ал. 3 от Преходните и заключителни разпоредби на ЗИД на ЗСВ / ДВ, бр. 28 от 08 април 2016 г./, както следва: 
	В § 83, ал. 3 думите «в срока по ал. 1» да се заменят с дуумите "в срок до 31.01.2019 г."
7.3. Предложението да се внесе за заседанието на пленума на ВСС на 01.02.2018 г.

8.ОТНОСНО: Законопроект за изменение и допълнение на Административнопроцесуалния кодекс

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ВЪЗЛАГА на Атанаска Дишева да изготви проект на становище. 

9.ОТНОСНО: Запитване от Главния прокурор на Република България по прилагането на Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1-. ОТЛАГА разглеждането на точката за допълнително проучване.

	ДОПЪЛНИТЕЛНИ ТОЧКИ:

	10. ОТНОСНО: Жалба от Росица Иванова Ковачева – бивш съдия във ВКС относно допълнителното трудово възнаграждение, изпратена от ВКС /извлечение от протокол № 1/17.01.2018 г. на комисия „Бюджет и финанси“/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ОПРЕДЕЛЯ за участници в работната група Георги Кузманов и Стефан Гроздев. 

11. ОТНОСНО: Включване на допълнителни точки в дневния ред на срещата с председателите на апелативните и окръжните съдилища, насрочена за 01.02.2018 г. /извлечение от протокол №1/17.01.2018г. на комисия „Съдебна администрация“ на Съдийската колегия/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ПРИЕМА ЗА СВЕДЕНИЕ материалите по точката.  

12. ОТНОСНО: Предложение от Драгомир Кояджиков и Красимир Шекерджиев – членове на ВСС за изплащане на трудовите възнаграждения на членовете на постоянната Комисия по атестирането и конкурсите към съдийската и прокурорската колегии , от квотата на действащите магистрати

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ОТЛАГА разглеждането на точката за допълнително проучване.

	13. ОТНОСНО: Съгласуване на проект на Наредба за изменение и допълнение на Наредба №8/26.02.2008 г. за функциите и организацията на дейността на бюрата за съдимост

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. ПРЕДЛАГА следните изменения:
I. В текста на чл. 35б, ал. 1 след израза „централните и териториални органи на изпълнителната власт“ да се добави „както и от Висшия съдебен съвет и органите на съдебната власт“.
II. В текста на чл. 35б, ал. 3 след израза „съответния орган на изпълнителната власт“ да се добави „ както и от Висшия съдебен съвет и органите на съдебната власт“.

ПРЕДСЕДАТЕЛ
                                                                    НА КОМИСИЯТА:		/п/ 
ЦВЕТИНКА ПАШКУНОВА